TEM/767/00.04.01/2012

kirjaamo@tem.fi
piia.rekila@tem.fi

Lausunto Kilpailuviraston, Kuluttajaviraston ja Kuluttajatutkimuskeskuksen yhdistämistä koskevassa asiassa

Takuu-Säätiö on tietoinen käynnissä olevasta lausuntokierroksesta, koskien Kilpailuviraston, Kuluttajaviraston ja Kuluttajatutkimuskeskuksen yhdistämistä. Vaikka säätiö ei olekaan pyydettyjen lausunnonanatajien listalla, tahdomme tuoda esiin näkemyksemme asiasta.

Takuu-Säätiö on valtakunnallinen sosiaalialan säätiö, jonka tehtävänä on auttaa ennalta arvaamattomasta syystä taloudelliseen kriisitilanteeseen joutuneiden henkilöiden itsenäistä selviytymistä tarjoamalla maksutonta puhelinneuvontaa ja takaamalla järjestelylainoja sekä edistää ja kehittää taloudenhallintaan ja sosiaaliturvaan liittyviä auttamiskeinoja ja vapaaehtoisia velkojen järjestelyitä mm. tuottamalla ja välittämällä tietoa, tekemällä aloitteita, antamalla lausuntoja, osallistumalla tutkimustoimintaan ja kouluttamalla eri alojen ammattilaisia.

Takuu-Säätiö arvostaa sitä kuluttajien toimintaa koskevaa tutkimustyötä, jota Kuluttajatutkimuskeskuksessa on vuosien varrella tehty. Säätiön tekemälle työlle on ollut tärkeää nykyisen kaltainen riippumattoman ja laaja-alaisen kuluttajia koskevan tutkimustiedon saatavuus.

Nyt esillä olevan ehdotuksen yhteydessä Takuu-Säätiö tahtoo tuoda esiin huolensa tämän laajan, horisontaalisen kuluttajatutkimuksen tulevaisuudesta. Säätiön arvion mukaan esillä olevan ehdotuksen toteutuessa vaaranetaan tärkeä osa suomalaista kuluttajatutkimusta, mikäli tutkimus keskittyy tulevaisuudessa palvelemaan ensisijaisesti esim. valvonnan tarpeita. 

Takuu-Säätiön arvion mukaan on erittäin tärkeää, että Kuluttajatutkimuskeskuksen kaltaista riippumatonta ja laaja-alaista kotitalouksien ja eri kuluttajaryhmien tilannetta koskevaa tutkimustoimintaa tehdään jatkossakin. Säätiön näkemyksen mukaan tämä työ on turvattava joko säillyttämällä Kuluttajatutkimuskeskus itsenäisenä toimijana tai yhdistämällä Kuluttajatutkimuskeskuksen resurssit kokonaisuudessaan johonkin muuhun sektoritutkimuslaitokseen, kuten esim. Oikeuspoliittiseen tutkimukeskukseen. Riippumaton kuluttajatutkimus auttaa niin Takuu-Säätiötä kuin useita muitakin toimijoita niin oman toimintansa suunnittelussa kuin yhteiskunnallisten muutostekijöitten ennakoinnissa. 

Juha A. Pantzar		Hannu Äimänen
toiminnanjohtaja		lakimies